google/wiki40b huggingface dataset:
Serica

Utseende

Små til middelsstore (6–11 millimeter) oldenborrer, nokså tettbygde, antennene ender i en tre-leddet vifte. Kroppen er mer eller mindre sylindrisk, de fleste er fint hårete og svarte eller brune på farge, mange arter med en oljeaktig glans. Beina er forholdsvis spinkle til skarabider å være. Larvene er såkalte scarabaeiforme larver, fete og hvite, mer eller mindre C-formede.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Palearktis og Nord-Amerika. Brun oldenborre er den eneste arten i Europa (men den er vidt utbredt og vanlig i Vest-Europa), derimot finnes det ca. 110 arter i Nord-Amerika og tallrike i Asia.
Rødhodeand

Beskrivelse

Rødhodeanda tilhører dykkendene, men ligner mer på gressendene i
størrelse, den er om lag så stor som en stokkand.
Andriken er lett gjenkjennelig, spesielt i praktdrakt.  Han har et
avrundet, oransje hode med oppreiste issefjær og steil panne, rødt
nebb, sort bryst, hvite flanker, brun rygg og sort hale.
Hunnen er hovedsakelig lys brun, med mørkere rygg og isse og lysere kinn
og hals, og grått nebb.
I eklipsedrakt minner hannen mer om hunnen, men nebbet er fortsatt rødt.

Atferd

Rødhodeanda spiser for det meste vannplanter.  Den dykker ikke så mye som andre
dykkender, men beiter heller fra overflata.  Den er en sosial fugl og opptrer
gjerne i flokk sammen med taffeland.
Reiret gjemmes i tett vegetasjon nær vannet.  Hunnen legger mellom 6 og 12
lysegrønne egg som ruges i 26–28 døgn.  Ungene er flygedyktige etter
ca. 7 uker.

Lyd

Begge kjønn lager en bjeffende lyd.  Hannen lokker på hunnen med et
tje-tjoo som kan minne om et nys.
FHM

FHM, et akronym for For Him Magazine, er et blad for menn utgitt én gang i måneden. Bladet ble først gitt ut som FHM i 1994 i Storbritannia, men ble opprinnelig utgitt under navnet For Him i 1985. Grunnleggeren het Chris Astridge.
Etter at James Browns Loaded (ansett som selve opprinnelsen til mannebladsjangeren) kom på markedet, og senere blader som GQ og Esquire, gikk For Him over fra å være et motemagasin for menn til å bli et mer generelt manneblad da de introduserte en sportsseksjon. Etter hvert utvidet bladet seg også internasjonalt, og i juli 2004 var det gitt ut i 27 land. Den norske utgaven av FHM blir gitt ut av Bonnier Media, og kommer ut 12 ganger i året. I tillegg utgis ukentlige iPad-utgaver av norske FHM. Sjefredaktør i Norge er Martin Thronsen.  
Bladet trykkes på glanset papir og fotografiene er av høy teknisk kvalitet. FHM ble det bestselgende magasinet i Storbritannia i midten av og mot slutten av 1990-tallet.
I tillegg til fotografier av lettkledde kjendisdamer, er bladet skrevet i en gjennomgående humoristisk tone, og inneholder reportasjer om en mengde andre emner, som profiler av kjente personer, sportsartikler, film, spill, musikk, teknologi, motestoff og mye annet.
Clay County (Iowa)

Navn

Fylket er oppkalt etter oberstløytnant Henry Clay jr. som falt i krigen mellom USA og Mexico.
Thamala

Utseende

Middelsstore stjertvinger (vingespenn ca. 30 millimeter) med to korte stjerter på bakvingen. Oversiden hos hannen er rødoransje med svart ytterkant i forvingen, hunnen er mørkbrun med et oransje felt i forvingen og et hvitt ved ytterkanten av bakvingen.
Undersiden er brun med små, hvite flekker ved bakhjørnet av bakvingen.

Utbredelse

Slekten er utbredt i Sørøst-Asia (Indokina, Malaysia, Sumatra og Borneo).
Chaotian

Chaotian (kinesisk: 朝天区; pinyin: Cháotiān Qū) er et bydistrikt i provinsen Sichuan i Folkerepublikken Kina. Det er understilt byprefekturet Guangyuan.
Det har et areal på 1 618 km² og et innbyggertall på ca. 210 000.
Jingzhou (Jingzhou)

Jingzhou (kinesisk: 荆州区; pinyin: Jīngzhōu Qū) er et bydistrikt i byprefekturet Jingzhou i provinsen Hubei i Folkerepublikken Kina.
Arealet er på 1 046 km² og befolkningen på 570 000 innbyggere.

Historie

Jingzhou er en meget gammel by, og var i sin tid hovedstad for kongedømmet Chu i vår- og høstannalenes tid. Men den nåværende bymuren er på langt nær så gammel. Zhang Juzheng fra Mingdynastiets tid bodde her, og hans residens er bevart.

Tog

Hankou–Yichang-høyhastighetsjernbane, åpnet i 2012, løper gjennom området og har stasjon der.
Incestophantes kochiellus

Utseende

Incestophantes kochiellus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Indre Hafslo

Indre Hafslo er en bygd i Luster kommune (tidligere i Hafslo kommune) i Sogn og Fjordane.
Folk fra Indre Hafslo kalles «indrebøgdingar».
I Indre Haflso ligger Fet kirke, som ble oppført i 1894, og Joranger kirke, som er fra 1600-tallet. Indre Hafslo skule hadde 39 elever i skoleåret 2016/2017.
Blue Water Arena

Historie

I 2004 ble det oppført en ny tribune som en del av en større omlegging av stadion. I april 2007 ble det av Esbjerg kommune avsatt 72,2 millioner kroner til en fremtidig ferdigstilling, samt at EfB stilte med et bidrag på 32,8 mill. Dette prosektet omfatter bygging av to endetribuner, renovering av den gamle tribunen og nye garderober.
Etter fornyelsen vil arenaen ha en samlet kapasitet på 18 000 tilskuere, hvorav 11 451 er sitteplasser. Ombyggingen startet i mars 2008 og ventes ferdig våren 2009.
Etter ferdigstillelsen blir Blue Water Arena Danmarks fjerde største stadion.
Avslutningsseremonien for Sommer-OL 2008

Avslutningsseremonien for Sommer-OL 2008 avsluttet OL i Beijing 24. august 2008. Seremonien startet klokken 20.00 lokal tid (UTC+8) på Beijing nasjonale stadion («Fugleredet»).
Den britiske sangeren Leona Lewis og Led Zeppelin-gitarist Jimmy Page opptrådte på avslutningsseremonien for å markere overgangen fra Beijing til sommer-OL 2012 i London. I tillegg deltok verden mest kjente fotballspiller, David Beckham .
Stefanie Sun, en popstjerne fra Singapore, opptrådte sammen med den kinesiske sangeren Wang Lee Hom. Han Hong opptrådte og Jackie Chan tok også del i seremonien.
Et viktig element av avslutningsseremonien var også den tradisjonelle flaggoverrekkelsen. Beijings borgermester Guo Jinlong overrakk det olympiske flagget til Londons borgermester Boris Johnson og man fikk se et bidrag fra Londons olympiske organisasjonskomité (LOCOG).
Den kinesiske musikeren og komponisten Bian Liunian var ansvarlig for produksjonen av musikken til avslutningsseremonien.
Tradisjonen tro ble også den olympiske ilden slukket. Dette skjedde i det den norske mannen Anders Nordøy Snellingen sammen med en afrikansk mann og en rumensk kvinne sto på en høy flytrapp og viste fram en tradisjonell kinesisk rull med bilder fra alle dagene lekene varte. De samme bildene ble vist fram på storskjermer på arenaen.
Nordvi

Nordvi er en storgård i Stange kommune på Hedmark.
Den består av et bolighus bygd i to etasjer.
Gården het i gamle dager vidir som kommer av vidr (=skog). Her er flere gravhauger fra jernalderen og man fant i 1852 en spydspiss. Det sies i en saga at Astrid Eiriksdatter på flukt til Svitjod, fikk lov av eieren "Torstein" til å gjemme seg her med sin nye sønn Olav Tryggvason (963–1000). Altså på 960-tallet.
Omkring 1358 eies den av Halstein Ottarson. Hans datter Elin er gift med Bergsvein, de selger Nordvi (omtalt som Vidum) i 1358 til en som heter Jone Krok.
"Vestre Nordvi" eies tidlig 1500-tall av Hamar bispedømme, dette er før reformasjonen, mens "Østre Nordvi" tilhører Bjørn Olsen. Mogens Trulsen (c.1490–1546) av slekten Handingmann kjøper "Østre" i 1521 og "Vestre" i 1526, og muligens fantes det også "Mellomvie" og "Sørvie".
Så  hadde det seg slik at presten Thorbjørn Olufsen Skaktavl (–1577) hadde giftet i 1551 seg med Mogens si datter Rønnaug. Dermed ble Nordvi i slekten Skaktavls eie. Neste eiere var sønnen Torbern (–f.1594) og sønnesønnen Torbern Torbernssøn Skaktavl (1590–1635). I sistnevntes eie mistet gården betegnelsen "adelig setegård".
Omkring 1780–85 ble den kjøpt av Anders Larsen Nordvi (1747–1809), far til Michael Andersen Saxlund.
Et selskap kjøpte gården i 1902.
The Century of the Self

The Century of the Self er en britisk dokumentarserie på fire episoder som ble sendt på BBC Four i 2002. Serien omhandler arbeidet til psykologene Sigmund Freud, Anna Freud og PR-konsulent Edward Bernays. Ifølge dokumentarskaperen selv handler serien om hvordan de med makten har brukt Frauds teorier til å kontrollere det de oppfattet som farlige masser i massedemokratiet tidsalder. Den er skrevet, regissert og produsert av Adam Curtis.

Episoder

1. «Happiness Machines»

2. «The Engineering of Consent»

3. «There is a Policeman Inside All Our Heads: He Must Be Destroyed»

4. «Eight People Sipping Wine in Kettering»
Sternohammus

Utseende

Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia.
Garphyttan

Garphyttan er et tettsted i Örebro kommune i Örebro län i landskapet Närke i Sverige. Det ligger rundt tolv kilometer vest for Örebro. I 2010 hadde tettstedet 1 619 innbyggere.
Samlealbum

Et samlealbum er et musikkalbum med samling av forskjellige musikkspor, som regel innenfor ett bestemt tema (sjanger, gruppe, periode o.l.). Det kan for eksempel være «The Beatles' beste sanger», «Norske sommerfavoritter», «80-tallets beste disco-sanger» og lignende.
Noen samlealbum gis også ut i flere deler/årganger. En av Norges mest kjente samlealbumserier er Absolute Music. Tidlig på 80-tallet ble The History of Rock gitt ut på 40 album.
Jakob Sande-selskapet

Jakob Sande-selskapet er en norsk ideell forening, stiftet i 1991, hvis formål er å utbre interessen og kunnskapen om dikteren Jakob Sande. Jakob Sande-selskapet arbeider spesielt for at Sandes bøker er tilgjengelig for allmenheten. Hvert år står selskapet bak Jakob Sande arrangement i dikterens fødested Fjaler i Sunnfjord.
Jakob Sande-selskapet har rundt 400 medlemmer og leder av foreningen er Margrete Reisæter. Selskapet overtok i 1997 Sandes barndomshjem Klokkargarden, som nå er forfattermuseum under navnet Jakob Sande-tunet.
China Central Television

Historikk

CCTV kringkastet første gang den 2. september 1958 under navnet Beijing dianshitai (Beijingfjernsynet), etter prøvesendinger som siden 1. mai. Navnet ble endret til CCTV den 1. mai 1978. I 2008 åpnet de et nytt hovedkvarter i Beijing.
Frem til slutten av 1980-tallet hadde CCTV, likesom mange andre kinesiske fjernsynsstasjoner på den tid, bare sendinger på én kanal. På den tiden sendte CCTV bare om kvelden, og sendingene pleide å slutte ved midnatt. Om sommeren og vinteren sendte CCTV midt på dagen for studenter som hadde ferie. Idag (2007) har de drøyt 15 kanaler, blant annat en engelskspråklig som sender døgnet rundt, og man sender også til utlandet via satellitt.
Hovedkontoret til CCTV er en arkitektonisk særegen skyskraper.
CCTV driver CCTV-tårnet i Beijing som pr 2010 er det høyeste byggverk i Beijing. Det har et utsiktsdekk på 238 meters høyde. Medregnet antennen rager det opp til en høyde på 405 meter.
Hetland Idrettsforening

Hetland Idrettsforening (stiftet 1919) var et norsk idrettslag fra Stavanger.
Hetland IF var medlem av Arbeidernes Idrettsforbund (AIF), og vant bl.a. Arbeidermesterskapet i fotball i 1927. Finalen mot Ørn Trondheim ble forøvrig ikke spilt før i mai 1928 på grunn av pengemangel i AIF.
Hetland IF ble slått sammen med SK Trygg til Hetland-Trygg i 1947. I 1948 fikk den sammenslåtte klubben navnet Idrettslaget Odin.
Job

Job (hebraisk: אִיּוֹב – ʾIyyôḇ; gresk: Ἰώβ – Iṓb; arabisk: أَيُّوب – ʾAyyūb) er i Bibelen hovedpersonen i Jobs bok i det Det gamle testamentet. Han bodde i landet Us (hebraisk: עוּץ – ʿÛṣ), som identifiseres med et område øst for Israel.

Den bibelske Job

Lesere har tidfestet hendelsene til så forskjellige perioder som Abrahams tid til etter hjemkomsten fra Babylon. En vanlig oppfatning i den judeiske tradisjon er at Job levde omkring den tiden da israelittene var i Egypt.
Job var en meget rik og velstående mann. Bibelen forteller om hvordan djevelen prøvde å få ham til å slutte å tjene Gud ved å utsette ham for ulykker. Job ble berøvet sin helse og store deler av sine rikdommer. Tre av hans venner, Elifas, Bildad og Sofar, kom for å trøste ham. De påstod at han hadde gjort noe galt, og at det var derfor ulykken hadde rammet ham. Til sist fortelles det at en fjerde person, Elihu, kom og begynte å tale. Elihu talte på en helt annen måte. Deretter sies det at de tre vennene hadde talt usant og uforstandig. Beretningen om Job omhandler på en unik måte spørsmålet om hvorfor en rettferdig person må lide – hvorfor livet er urettferdig og om lidelsen mennesket opplever bare er vilkårlig, eller om  den kan gå inn i en større  sammenheng som mennesket ikke kan gjennomskue.

Den babylonske Job

Et verk fra Mesopotamia som minner om Jobs bok, er Ludlul bel nemeqi (= «Jeg vil hylle Visdommens herre», bel = herre, som i Beelzebub = Fluenes herre). Teksten er på akkadisk og handler, som Jobs bok, om en manns kamp med det ondes problem. Den består av over 400 linjer, og er blitt tolket som en takksigelse til gudene ved helbredelse etter sykdom. Hovedpersonen Shubshi-meshre-Shakkan har embeder og eier slaver, men plutselig og tilsynelatende uten grunn styrter gudene ham i ulykke. Rammet av sykdom og forlatt av alle, ender han selv som slave. Mannen sørger og klager over at Marduk har overlatt ham til en slik skjebne, og til slutt tar guden ham til nåde igjen. Alt ender i fryd og gammen. Teksten har, etter akkadisk skikk, fått navn etter ordene den begynner med, men er i vår tid kjent også som «den babylonske Job». Den må ha vært kjent over store områder, siden tavler og fragmenter er funnet på steder så langt fra hverandre som Ninive i Assyria og Sippur i Babylonia.
Dangtu

Dangtu (kinesisk: 当涂县; pinyin: Dāngtú Xiàn) er et fylke i provinsen Anhui i Folkerepublikken Kina. Det ligger i byprefekturet Ma'anshan.
Befolkningen var på 668 369 innbyggere i 1999.

Kulturminner

Dikteren Li Bais grav (Li Bai mu, 李白墓) ligger her, og ble i 2006 tilføyd på Folkerepublikken Kinas liste over kulturminner. Li Bai (701-762) var en av Tang-tidens fremste diktere. Ifølge tradisjonen skal han ha druknet idet han i beruset tilstand forsøkte å omfavne speilbildet av månen i en elv i fylket Dangtu.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Scapanes australis

Utseende

Store (40-60 millimeter), blankt mørkbrune til svarte biller. Hannen har to mer eller mindre flate, fremoverrettede horn på pronotum og et kraftig horn på hodet, hunnen mangler disse.

Levevis

Larvene utvikler seg i jorda under råtne stokker eller lignende. Utviklingen tar minst 9 måneder. De voksne billene gnager på greiner av palmer og andre storvokste planter.  Disse billene kan gjøre betydelig skade på unge kokospalmer, sagopalmer og bananplanter, der de borer i skuddene og blant annet kan åpne veien for råte og andre skadeinsekter.

Utbredelse

Arten er utbredt i Ny-Guinea og på Salomonøyene.
Langrenn under Asiatiske vinterleker 2003

Langrenn i de asiatiske vinterleker i 2003. Langrenn var en av flere grener i de femte asiatiske vinterleker som ble arrangert i Aomori i Japan. Det var seks øvelser, fire for menn og tre for kvinner. 10 km klassisk, 15 og 30 km fristil og 4 x 10 km stafett for menn og 5 km klassisk,10 km fristil og 4 x 5 km stafett for kvinner. Det var 51 utøvere fra ni nasjoner som deltok i langrennskonkurransene som ble avviklet i perioden 2. til 7. februar 2003. Kasakhstan ble beste nasjon med seks gullmedaljer foran Japan med en.
Sana

Sana (arabisk: صنعاء, Ṣan‘ā’, også stavet Sanaa, San'a eller Sana'a) er den politiske hovedstaden i Jemen. Byen har en befolkning på 1 747 834 (2004). Sana ligger i hjertet av Jemens høyland på et platå på 2200 meter over havet, og er omgitt av flere fjell, blant annet Jabal Nuqum og Aiban.
Sanas gamleby står på UNESCOs verdensarvliste. Den har vært befolket i over 2500 år, og byr på en mengde intakte gamle bygninger med en imponerende arkitektur. Sana ble i 2015 oppført på listen over truede verdensarvsteder.
Platygenia exarata

Utseende

Middelsstore, litt avlange, blankt svarte gullbasser. Oversiden er glatt. Pronotum er rettlinjet tilsmalnet i den bakre delen, ved roten tydelig smalere enn dekkvingene. Dekkvingene er omtrent parallellsidige med dype punktstriper. Beina er forholdsvis lange og kraftige, leggene (tibiae) tykke, på mellom- og bakbeinet med en brem and lange, gule hår på innersiden.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i tropisk Afrika, i alle fall kjent fra Den demokratiske republikken Kongo og Ekvatorial-Guinea .
Euryxaenapta

Utseende

En liten, brun  trebukk. Oversiden er fint hårete. Antennene er lit lengre enn kroppen. Pronotum er bredere enn langt, avrundet sekskantet. Dekkvingene er mye bredere enn pronotum, nokså jevnbrede, kraftig punkterte. Beina er forholdsvis slanke.

Levevis

Larvene inne i små greiner og kvister.

Utbredelse

Artene lever i Laos.
Artsjeda

Artsjeda (russisk: Арчеда) er ei elv i Volgograd oblast i Russland. Den er ei venstre sideelv til Medveditsa. Elva er 162 kilometer lang, og har et nedbørfelt på 2 050 km². Artsjeda begynner i den sørvestre delen av Volgahøydene. Mesteparten av vannføringen kommer fra snøsmelting, og under lavvannsperioder tørker den helt inn i det øvre og midtre løpet. Ved elva ligger byen Frolovo.
Boulevard Macdonald

Boulevard Macdonald er en boulevard i 19. arrondissement i Paris. Den er en del av kjedet av de parisiske ytre boulevarder som er oppkalt etter marskalker («boulevards des Maréchaux»).
Boulevard begynner fra canal de l'Ourcq, løper ved porte de la Villette, krysser canal Saint-Denis og kommer frem til porte d'Aubervilliers og rue d'Aubervilliers, der den avløses av boulevard Ney. Den har en lengde på 1800 meter og en bredde på mellom 13,60 og 36 meter.
Den ble oppkalt etter Étienne Jacques Joseph Alexandre Macdonald (1765-1840), duc de Tarente, maréchal de France, i 1864.
Vasaloppet 2009

Vasaloppet 2009 ble arrangert den 1. mars 2009, og var den 85. utgaven av Vasaloppet.
Jacques Isorni

Liv

Isornis far var en konservativ innvandret italiener, mens moren var en radikal kvinne fra en borgerlig fransk familie. Som ung var hun blant annet en ivrig forsvarer av Alfred Dreyfus, og brøt forholdet med sin forlovede da hun oppdaget at han hadde skrevet under på et opprop mot Dreyfus.
Isorni gikk på École Alsacienne og studerte senere litteratur og jus i Paris. I 1931 ble han den yngste praktiserende advokaten i Frankrike. Han var tidlig blitt svært konservativ, og sluttet seg til Action Française. Til tross for dette ble han selv angrepet av det ytre høyre, for å være halvt italiensk og for å være for imøtekommende mot jøder.
Da Frankrike ble okkupert av Tyskland i 1940 stilte han seg positivt til Vichy-regimet ledet av marskalk Petain. Likevel forsvarte han under hele okkupasjonen personer som ble rettsforfulgt av regimet, og hans dyktighet reddet mange liv. Etter frigjøringen gikk han over til å forsvare medlemmer av Vichy-regimet og kollaboratører, hans anliggende var alltid å forsvare dem han mente var den svake part. Erfaringene fra disse siste sakene gjorde at han etterhvert beveget seg i reaksjonær retning, og han hevdet at rettsoppgjøret etter krigen var langt verre enn de misgjerningene tyskerne og deres franske allierte hadde begått under okkupasjonen.
I 1951 ble han valgt inn i nasjonalforsamling på en høyreekstrem liste, samme år ga han ut boken Je suis avocat (Jeg er advokat), og i 1984 ga han ut første bind av memoarene sine.
Da Petain døde ble han gravlagt på Ile d'Yeu der han hadde sittet fengslet, hele resten av sitt liv kjempet Isorni for at levningene skulle flyttes til slagmarken ved Verdun, der Petain hadde blitt en nasjonalhelt under første verdenskrig. I 1973 ble liket av Petain stjålet, og senere gjenfunnet i en garasje eiet av Isorni.
Håndball under Middelhavslekene 1987

Håndball under Middelhavslekene 1987. Håndball var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var femte gangen som håndball var med på programmet under Middelhavslekene.Det var to turnerninger, en for menn og en for kvinner. Åtte herrelag og fire damelag deltok. Det var første gangen som kvinner deltok i håndball i middelhavslekene. Algerie vant herreturneringen og Italia vant dameturneringen
Stigmella anomalella

Utseende

En liten (vingespenn ca. 6 millimeter), bronsefarget møll. Antennen er trådformet, mørk og omtrent halvparten så lang som forvingen. Det innerste, kraftig utvidete leddet er hvitt, hodet er mørkhåret. Kroppen er mørk. Forvingene er glinsende bronsefarget, gjerne med et litt grønnlig skjær, vingespissen har et tydelig, purpur fargeskjær. Denne arten har ikke noe lyst tverrbånd i vingen. Bakvingen er smal, grå, med lange frynser.

Levevis

Larvene lever i bladene på ulike roser (Rosa spp.), av og til også på blodtopp (Sanguisorba officinalis). Arten har to generasjoner hver sommer som flyr henholdsvis i juni og i månedsskiftet juli-august. Larven lager en mine som gjerne følger ytterkanten på rosebladet.

Utbredelse

Arten er utbredt i Palearktis, også på Kanariøyene. I Norge er det spredte funn av den like nord til Lofoten, mest i Sør-Norge.
The Dogs

The Dogs er et norsk rockeband bestående av Kristopher Schau, Mads Martinsen, Roar Nilsen, Kenneth Simonsen, Henrik Odde Gustavsen og Stefan Höglin. Det oslobaserte bandet startet i 2011 med å gi ut musikken sin på svært limiterte, håndlagede syvtommere, og platedebuterte høsten 2013 med Set Yourself on Fire and Follow the Smoke. Siden den gang har The Dogs gitt ut plate i januar hvert år.  
Deres låt «Crime is Sexy» havnet på førsteplass på Little Stevens «Coolest songs in the world 2014»-liste. I 2016 varmet bandet opp for Bruce Springsteen i Frognerparken foran 37000 publikummere.
5. mars 2016 spilte de som første band inn konsertalbum i platebutikken Big Dipper i Oslo.
Mohammed V av Marokko

Virke

Mohammed tilhørte Alaouitedynastiet. 
Han ble i 1927 sultan av Marokko. Landet var da et fransk protektorat. 
Mohammed  stilte seg i spissen for uavhengighetsbestrebelsene og i 1953 ble han avsatt av franske myndigheter og sendt i eksil, først til Korsika deretter til Madagaskar. I 1955 vendte han tilbake til Marokko og ble gjeninnsatt som sultan. Han ledet Fransk Marokko til uavhengighet og ble konge av Marokko i 1957. 
Han ble ved sin død i 1961 etterfulgt av sin sønn Hassan.